Uitdrukking: Van lotjie getik weesArgieffoto Foto: maxisciences.com Uitdrukking: Van lotjie getik wees Betekenis: Nie heeltemal by jou verstand wees nie Waar kom dit vandaan? Die oorsprong is onseker. Nederlandse bronne spekuleer dat dit beteken om ŉ klap van ŉ deel van die kruismas op ŉ driemaster teen die kop te kry – in Nederlands die lorretje, dus van lorretje (ingekort tot lotjie) getik wees. ŉ Ander moontlike verklaring hou verband met die naam vir ŉ mak papegaai, Lori. In Nederlands is daar ŉ uitdrukking van lorretjie gepikt zijn wat beteken “nie reg in jou kop wees nie”. In Afrikaans is gepikt moontlik as getik oorgelewer.